Z A P I S N I K
14. sjednice Vijeća Mjesnog odbora „Ivan Mažuranić“
održane 20. lipnja 2022.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati



NAZOČNI ČLANOVI VIJEĆA:
Marko Stipić, Davorin Bogović, Kristijan Bolarić, Zrinka Penava, Dolores Jandrić,                      Tin Trstenjak i Maja Oreški Pavliš. 

NENAZOČNI ČLANOVI VIJEĆA: -

OSTALI NAZOČNI:  -

Predsjedava Marko Stipić, predsjednik Vijeća.

Zapisnik vodi Zrinka Penava, članica Vijeća.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 13. sjednice Vijeća, održane 16. svibnja 2022. 

Na prijedlog predsjednika , Vijeće jednoglasno prihvaća dopunsku točke dnevnog reda: 
· Očitovanje o mogućnosti raspolaganja nekretninom k.č.br. 7063 i 7064/7 obje k.o. Dubrava – donošenje zaključka
· Nacrt prijedloga odluke o izmjenama Odluke o davanju u zakup i na drugo korištenje površina javne nnamjene– donošenje zaključka

Na prijedlog predsjednika Vijeće jednoglasno utvrđuje


D N E V N I   R E D

1. Utvrđivanje prijedloga prioriteta izgradnje komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2023. godinu - donošenje zaključka,
2. Zakup zemljište dio k.č.br. 6914 k.o. Dubrava, očitovanje, traži se – donošenje zaključka
3. Očitovanje o mogućnosti raspolaganja nekretninom k.č.br. 7063 i 7064/7 obje k.o. Dubrava – donošenje zaključka,
4. Zahtjev za pojačanu kontrolu brzine i postavljanje kamera za kontrolu brzine na uglu ulica Dubrava i Kapucinska – donošenje zaključka
5. Nacrt prijedloga odluke o izmjenama Odluke o davanju u zakup i na drugo korištenje površina javne namjene– donošenje zaključka
6. Aktualna komunalna problematika,
7. Dežurstvo u sjedištu MO „Ivan Mažuranić“, Vrpoljska 10, - donošenje zaključka 
8. Pitanja, prijedlozi i obavijesti.,
      


Ad 1. Utvrđivanje prijedloga prioriteta izgradnje komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2023. godinu, donošenje zaključka,

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Kristijan Bolarić, Tin Trstenjak i Zrinka Penava, Dolores Jandrić i Maja Oreški Pavliš.

Vijeće jednoglasno donosi


Z A K LJ U Č A K
o utvrđivanju prijedloga prioriteta komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2023.

	Vijeće Mjesnog odbora „Ivan Mažuranić“ utvrđuje prijedloge prioriteta komunalne infrastrukture u MO „Ivan Mažuranić“ za Plan komunalnih aktivnosti Gradske četvrti Donja Dubrava za 2023. 
(Tekst prijedloga prioriteta priložen je ovom zapisniku i njegov je sastavni dio.)


Ad 2. Zakup zemljište dio k.č.br. 6914 k.o. Dubrava, očitovanje, traži se – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Kristijan Bolarić, Tin Trstenjak i Zrinka Penava, Dolores Jandrić i Maja Oreški Pavliš.

Vijeće jednoglasno donosi


  ZAKLJUČAK 
o raspolaganju nekretninom oznake dio k.č.br. 6914 k.o. Dubrava

1. Razmotren je dopis Gradskog ureda za upravljanje imovinom i stanovanje kojim je zatraženo očitovanje Vijeća o raspolaganju, odnosno zakupu neizgrađenog građevinskog zemljišta oznake k.č.br. 6914 k.o. Dubrava u vlasništvu Grada. 

1. Vijeće utvrđuje da predmetno zemljište nije uvršteno u prioritete komunalne infrastrukture u MO „Ivan Mažuranić“ za Plan komunalne aktivnosti GČ Donja Dubrava  te je suglasno s zakupom zemljišta dio k.č.br. 6914 k.o. Dubrava na zakonom propisan način.  

1. Ovaj zaključak dostavlja se Vijeću gradske četvrti Donja Dubrava na daljnje postupanje.

Ad 3.  Očitovanje o mogućnosti raspolaganja nekretninom k.č.br. 7063 i 7064/7 obje k.o. Dubrava – donošenje zaključka,

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Kristijan Bolarić, Tin Trstenjak i Zrinka Penava, Dolores Jandrić i Maja Oreški Pavliš.

Vijeće jednoglasno donosi


  ZAKLJUČAK
o davanju mišljenja o raspolaganju nekretninom  
k.č. 7063/1 i 7064/7 obje k.o. Dubrava

1. Vijeće Mjesnog odbora „Ivan Mažuranić“ razmotrilo je dopis Gradskog ureda za upravljanje imovinom i stanovanje kojim se traži mišljenje o raspolaganju nekretninom k.č.br. 7063 i 7064/7 obje k.o. Dubrava, a u svezi zahtjeva stranke Josipa Berišića u svrhu ishođenja lokacijske dozvole za traženi objekt. 

1. Vijeće smatra potrebnim predmetnu česticu zadržati u vlasništvu Grada Zagreba te se izričito protivi prodaji iste. Naime, Vijeće je predmetnu česticu 7064/7 k.o. Dubrava predviđenu za izgradnju parkirališta, uvrstilo u svoje prioritete komunalne infrastrukture,  te je ista uvrštena u Plan  komunalnih akcija GČ Donja Dubrava za 2022.  u kojem su osigurana financijska sredstva za izradu projektne dokumentacije za  navedeno parkiralište.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.



Ad 4.  Zahtjev za pojačanu kontrolu brzine i postavljanje kamera za kontrolu brzine na uglu ulica Dubrava i Kapucinska – donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Kristijan Bolarić, Tin Trstenjak i Zrinka Penava, Dolores Jandrić i Maja Oreški Pavliš.

Vijeće jednoglasno donosi

Z A K L J U Č A K
o zahtjevu za  postavljanje kamere za nadzor brzine 
na  križanja ulice Dubrava i Kapucinske ulice

1. Na križanju ulice Dubrava s Kapucinskom ulicom učestalo se događaju prometne nesreće s teškim posljedicama. Osim velikih materijalnih šteta često dolazi do stradavanja ne samo vozača već i pješaka koji čekaju na semaforu i na tramvajskom stajalištu. 

2.   Tražimo  da se  na križanje ulice Dubrava i Kapucinske ulice postavi kamera za nadzor brzine, a do postavljanja kamere da se pojačaju kontrole za nadzor brzine kretanja vozila od policijskih službenika III. Policijske postaje. Obzirom na činjenicu da se u 2022. godini već dogodilo nekoliko prometnih nesreća izazvanima prebrzom vožnjom, samo je pitanje dana kada će se na istom križanju dogoditi nesreća sa smrtnom posljedicom.
 
3.    Ovaj zaključak se dostavlja Vijeću Gradske četvrti na daljnje postupanje. 


Ad 5. Nacrt prijedloga odluke o izmjenama Odluke o davanju u zakup i na drugo korištenje površina javne namjene– donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Kristijan Bolarić, Tin Trstenjak i Zrinka Penava, Dolores Jandrić i Maja Oreški Pavliš.

Vijeće jednoglasno donosi

[bookmark: _GoBack]  ZAKLJUČAK
o davanju mišljenja na Nacrt prijedloga odluke o izmjenama
Odluke o davanju u zakup i na drugo korištenje površina javne namjene

1. Vijeće Mjesnog odbora „Ivan Mažuranić“ razmotrilo je Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene te na isti nema primjedbi ni prijedloga.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 6. Aktualna komunalna problematika,

Predsjednik usmeno obavještava nazočne o predmetu rasprave i odlučivanja. 

Bez rasprave/Vijeće jednoglasno donosi


Z A K L J U Č A K
Prihvaća se izvješće predsjednika o realizaciji Plana malih komunalnih akcija Mjesnog odbora „Ivan Mažuranić“ i Plana komunalne aktivnosti Gradske četvrti Donja Dubrava za područje Mjesnog odbora „Ivan Mažuranić“.

Ad 7.  Dežurstvo u sjedištu MO „Ivan Mažuranić“, Vrpoljska 10, donošenje zaključka 

Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Marko Stipić, Davorin Bogović, Kristijan Bolarić, Zrinka Penava, Dolores Jandrić, Tin Trstenjak i Maja Oreški Pavliš. 

Vijeće jednoglasno donosi

Z A K LJ U Č A K
o dežurstvu u sjedištu Mjesnog odbora „Ivan Mažuranić“, Vrpoljska 10

1. Za vrijeme godišnjih odmora, u srpnju i kolovozu, članovi Vijeća Mjesnog odbora „Ivan Mažuranić“ neće dežurati u objektu mjesne samouprave „Ivan Mažuranić“, Vrpoljska 10.

2. U mjesecu rujnu dežurstva će se ponovo odvijati po unaprijed donesenom rasporedu, ponedjeljkom od 18 do 19 sati.


Ad 8. Pitanja, prijedlozi i obavijesti
Budući da nije bilo pitanja i prijedloga predsjednik zatvara točku dnevnog reda i zaključuje sjednicu.

Dovršeno u 19,00 sati.

KLASA: 024-08/22-03/
URBROJ: 251-13-11-4-22-2
Zagreb, 20. lipnja 2022.

Zapisnik sastavila:
Zrinka Penava


Predsjednik
Vijeća Mjesnog odbora 
„Ivan Mažuranić“

Marko Stipić

